Klas van 2020 in die kollig: Meriska Bouwer van Laerskool Lorainne | AWSUM School News }
Home›Regional News›Eastern Cape›Klas van 2020 in die kollig: Meriska Bouwer van Laerskool Lorainne
AWSUM gesels met Meriska Bouwer van Laerskool Lorainne se eerstespan netbal. Sy speel VV/WD.
Dit is vir my baie hartseer dat die sport gekanselleer is vir die jaar. Ek het baie uitgesien om dié jaar die beste jaar van my netballoopbaan te maak in die laerskool.
Ek het die meeste uitgesien om weer deel te kan neem aan die Knysna Netbaltoernooi. Ek het ook uitgesien vir OP proewe, maar nou kan ons nie uitspeel nie.
Ons span was weer 'n baie goeie span wat Laerskool Lorraine se naam hoog sou gehou het. Al die spelers speel 'n baie belangrike rol in ons span. Ek dink ons taaiste teenstander sou Handhaaf gewees het.
Ek dink die publiek het uigemis om vir Brooklyn te sien speel, want sy is 'n uitstekende doel en spanmaat.
Wat maak dit spesiaal om vir Laerskool Lorraigne se eerstespan uit te draf?
Om net te weet dat jy die skool se naam hoog hou en dat ons hard gewerk het om eerstespan te speel.
Ons was Boksburg toe en ons skool verteenwoordig by die SA National School Netball Championship. Om net ook af te loop van daardie baan met trots om te weet dat ek my beste gegee het.
Ek sal Laerskool Lorraine vir almal aanbeveel, want dit is 'n skool met wonderlike onderwysers wat omgee. Die skool fokus op akademie, sport en kultuur iets vir elke leerling.
Ek fokus nou net om die jaar te kan voltooi met 'n goeie akademiese punt. Ek wil ook die tyd saam met my vriende geniet, want ons almal gaan nie na dieselfde hoërskool toe volgende jaar nie.
Ek gaan volgende jaar na Framesby Hoërskool.
Ek weet die jaar was nie wat ons gehoop het dit sou wees nie, maar volgende jaar gaan hulle moet uitkyk, want ons gaan kom speel om te wen.